CELEX: 62021CN0814
Language: et
Date: 2021-12-21 00:00:00
Title: Kohtuasi C-814/21: 21. detsembril 2021 esitatud hagi – Euroopa Komisjon versus Poola Vabariik

21.2.2022   
            
            
               ET
            
            
               Euroopa Liidu Teataja
            
            
               C 84/31
            
         
      21. detsembril 2021 esitatud hagi – Euroopa Komisjon versus Poola Vabariik
      (Kohtuasi C-814/21)
      (2022/C 84/41)
      Kohtumenetluse keel: poola
      
         Pooled
      
      
         Hageja: Euroopa Komisjon (esindajad: J. Tomkin ja A. Szmytkowska)
      
         Kostja: Poola Vabariik
      
         Hageja nõuded
      
      
                  —
               
               
                  tuvastada, et kuna Poola Vabariik ei ole andnud liidu kodanikele, kellel ei ole Poola kodakondsust, aga kelle elukoht on Poola territooriumil, õigust saada poliitilise erakonna liikmeks, siis on Poola Vabariik rikkunud kohustusi, mis lasuvad tal vastavalt Euroopa Liidu toimimise lepingu artiklile 22;
               
            
                  —
               
               
                  mõista kohtukulud välja Poola Vabariigilt.
               
            
         Väited ja peamised argumendid
      
      Euroopa Liidu toimimise lepingu artikli 22 järgi on igal liidu kodanikul, kes elab liikmesriigis, mille kodanik ta ei ole, selles liikmesriigis kohalikel valimistel ja Euroopa Parlamendi valimistel õigus valida ja olla valitud samadel tingimustel kui selle riigi kodanikel.
      Komisjon on seisukohal, et kui Poola Vabariik ei ole andnud liidu kodanikele, kellel ei ole Poola kodakondsust, aga kelle elukoht on Poola Vabariigi territooriumil, õigust saada poliitilise erakonna liikmeks, siis takistab ta neid isikuid kasutamast neile Euroopa Liidu toimimise lepingu artiklist 22 tulenevaid poliitilisi õigusi samadel tingimustel nagu Poola kodanikud seda teha saavad.